In nomine Domini, amen. Ego Henricus de Montibus miles, anime mee saluti cupiens prouidere pro ipsius anime mee et animarum omnium antecessorum meorum remedio et salute, dedi et concessi in puram et perpetuam elemosinam Deo et ecclesie beati Stephani diuionensis totam partem meam integram minute decime agnorum et lanarum, ouium ville, et finagiorum de Stabulis et ville de Darois; quam partem meam integram dicte minute decime agnarum et lanarum auium dictarum villarum et finagiorum de Stabulis et de Darois teneor et promitto fide corporaliter prestita garantire abbati et conuentui predicte ecclesie Sancti Stephani, et eorum successoribus perpetuo contra omnes. Dedi et concessi atque quitaui in elemosinam perpetuam Deo et ecclesie Sancti Stephani predicte, quicquid iuris habebam et habere poteram et debebam in minuta decima omnium animalium cuiuscumque generis sint, et muscarum dictarum villarum et finagiorum ipsarum; promittens fide prestita contra predictas elemosinas de cetero per me vel per alium non venire, recognoscendo eas mouere de feodo ecclesie supradicte. In cuius rei testimonium presentibus litteris sigilla virorum venerabilium domini mercatoris decani capelle ducis et magistri Garneri decani christianitatis diuionensis fecimus apponi. Actum anno domini M°. CC°. quadragesimo nono, mense marcio.